CELEX: 32021D0609(01)
Language: lv
Date: 2021-06-07 00:00:00
Title: Komisijas Lēmums (2021. gada 7. jūnijs), ar ko atceļ Lēmumu 2009/17/EK 2021/C 219 I/01

9.6.2021   
               
               
                  LV
               
               
                  Eiropas Savienības Oficiālais Vēstnesis
               
               
                  CI 219/1
               
            
         KOMISIJAS LĒMUMS
         (2021. gada 7. jūnijs),
         ar ko atceļ Lēmumu 2009/17/EK
         (2021/C 219 I/01)
         EIROPAS KOMISIJA,
         ņemot vērā Līgumu par Eiropas Savienības darbību,
         tā kā:
         
                     (1)
                  
                  
                     Ar Komisijas Lēmumu 2009/17/EK (1) tika izveidota Ekspertu komiteja par darba ņēmēju norīkošanu darbā (“Komiteja”), lai atbalstītu un palīdzētu dalībvalstīm pildīt savus pienākumus saskaņā ar Eiropas Parlamenta un Padomes Direktīvu 96/71/EK (2).
                  
               
                     (2)
                  
                  
                     2019. gadā ar Eiropas Parlamenta un Padomes Regulu (ES) 2019/1149 (3) tika izveidota Eiropas Darba iestāde (“Iestāde”), kas palīdzētu dalībvalstīm un Komisijai efektīvi piemērot un izpildīt Savienības tiesību aktus, kas saistīti ar darbaspēka mobilitāti Savienībā un sociālā nodrošinājuma sistēmām Savienībā, to vidū ar darba ņēmēju norīkošanu darbā.
                  
               
                     (3)
                  
                  
                     Saskaņā ar Regulas (ES) 2019/1149 4. pantu Iestādei ir jāpalīdz dalībvalstīm un Komisijai stiprināt piekļuvi informācijai, jāatbalsta noteikumu ievērošana un dalībvalstu sadarbība Savienības tiesību aktu, kas saistīti ar darbaspēka mobilitāti Savienībā, konsekventā, efektīvā un iedarbīgā piemērošanā un izpildē, jākoordinē sociālā nodrošinājuma sistēmas Savienībā, jādarbojas kā mediatoram un jāpalīdz rast risinājumus strīda gadījumā.
                  
               
                     (4)
                  
                  
                     Saskaņā ar Regulas (ES) 2019/1149 4. pantu noteiktie Iestādes uzdevumi aptver daļu no Komitejas iepriekš veiktajiem uzdevumiem, tostarp informācijas apmaiņu par administratīvo sadarbību un palīdzību jautājumos par īstenošanu saskaņā ar Komisijas Lēmuma 2009/17/EK 2. pantu.
                  
               
                     (5)
                  
                  
                     Tāpēc Lēmums 2009/17/EK būtu jāatceļ,
                  
               IR NOLĒMUSI ŠĀDI.
         
            1. pants
            Lēmums 2009/17/EK tiek atcelts.
         
         
            2. pants
            Šo lēmumu piemēro no 2021. gada 26. maija.
         
         
            Briselē, 2021. gada 7. jūnijā
            
               
                  Komisijas vārdā –
               
               
                  Komisijas loceklis
               
               Nicolas SCHMIT
            
         
         
            (1)  Komisijas Lēmums 2009/17/EK (2008. gada 19. decembris), ar ko izveido Ekspertu komiteju par darbaņēmēju norīkošanu darbā (OV L 8, 13.1.2009., 26. lpp.).
         
            (2)  Eiropas Parlamenta un Padomes Direktīva 96/71/EK (1996. gada 16. decembris) par darba ņēmēju norīkošanu darbā pakalpojumu sniegšanas jomā (OV L 18, 21.1.1997., 1. lpp.).
         
            (3)  Eiropas Parlamenta un Padomes Regula (ES) 2019/1149 (2019. gada 20. jūnijs), ar ko izveido Eiropas Darba iestādi, groza Regulas (EK) Nr. 883/2004, (ES) Nr. 492/2011 un (ES) 2016/589 un atceļ Lēmumu (ES) 2016/344 (OV L 186, 11.7.2019., 21. lpp.).